再韻前人請斷來章之作
作者：蕭立之
朝代：宋

paragraphs: 我本金精仙謫墮，雪崖劖天玉萬箇。
有時採藥白雲深，亦有樵夫看棋座。
湘波射鴨愁黄間，茅堂晝陰秋几閑。
前山有詩招不入，嗔我齧戶銅龍環。
辱君三貺拜已重，又遣吟筒敲遠夢。
今我閉戶風月場，如看解黿食指動。
烏絲弄筆摇松花，棘端破鏃真當家。
石鼎章成色如土，穴居由來未知雨。